
Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Определяне оценка на земя, находяща се във в.з. Росенец, землище кв. Крайморие, гр. Бургас, на наследниците на физическо лице с учредено право на ползване, по реда на § 29 от ПЗР към ЗИД на ЗСПЗЗ (ДВ бр.13 от 2007 г.)



УВАЖАЕМИ ОБЩИНСКИ СЪВЕТНИЦИ,
Съгласно Акт № 2023/27.01.2000 г. за частна общинска собственост, вписан в Служба по вписванията–Бургас с №72, том 4, дв. вх. рег.№ 8692 от 04.06.2008 г., Община Бургас е собственик на урегулиран поземлен имот /УПИ/ IX-97 в кв.11 по действащия ПУП-ПРЗ на в.з. Росенец, землище кв. Крайморие, гр. Бургас, целият с площ 775 кв.м, с отреждане „за вилно строителство“, при граници: север – УПИ VIII-96, изток – УПИ X-98, юг – улица, запад – улица, съответен на ПИ с идентификатор 07079.832.97 и с площ 775 кв.м по КККР на гр. Бургас, при съседи: 07079.832.98, 07079.832.96, 07079.832.186.
С Разрешително рег.№75/15.04.1967 г. за предоставяне право за ползуване на земя, издадено от Директора на Районна дирекция на горите- гр. Бургас, в приложение на Постановление №76 от 05.11.1977 г. на Министерски съвет, на К. Маджаров е предоставено право на ползване върху земеделска земя, представляваща нива с площ 0,7 дка в м. „Ала тепе“, земл. гр. Бургас, при граници: път, дере и парцели №№22а и 24.
Въз основа на Разрешение за строеж №173/13.10.1982 г., издадено от Началник отдел „Архитектура и благоустройство“ при Странджански РНС–гр. Бургас на посоченото физическо лице, в имота е реализирана сезонна постройка, отразена като едноетажна вилна сграда с идентификатор 07079.832.97.1 и със застроена площ 17 кв.м в одобрените КККР на гр. Бургас.
Видно от комбинирана скица-извадка от ПУП-ПРЗ с изх.№ П-46/27.03.2018 г., издадена от дирекция „ЦАУ Приморие“ при Община Бургас, земеделската земя, предоставена за ползване на К. Маджаров, е урегулирана в гореописания УПИ IX-97 в кв. 11 по действащия ПУП-ПРЗ на в.з. Росенец, земл. кв. Крайморие, гр. Бургас, одобрен със Заповед №136/21.02.1991 г. на Председателя на ИК на ОНС-гр. Бургас, целият с площ 775 кв. метра, с отреждане „за вилно строителство“, съответен на ПИ с идентификатор 07079.832.97 и с площ 775 кв. метра по КККР на гр. Бургас, одобрени със Заповед №18-4736/15.06.2016 г. на Началника на СГКК- гр. Бургас.
Съгласно Удостоверение за наследници с изх.№ ЕД-281/06.02.2019 г., издадено от Дирекция „Гражданска регистрация на населението“ при Община Бургас, К. Маджаров с, е оставил за свои наследници по закон Ж. Хайдутова и постоянен адрес:*** и С. Маджаров и постоянен адрес: ***
В законоустановения срок по § 29 от ПЗР към ЗИД на ЗСПЗЗ, обн. ДВ бр.13 от 09.02.2007 г., в Община Бургас е постъпила молба с вх.№ 94-К-67/15.06.1998 г., подадена от К. Маджаров, с искане за трансформиране на предоставеното му право на ползване на земеделска земя в право на собственост върху УПИ IX-97 в кв.11 по плана на в.з. Росенец, землище кв. Крайморие, гр. Бургас. 
Цитираната молба е разгледана в комисия, назначена с моя Заповед № 2296/30.08.2016 г. Същата е взела решение, обективирано в протокол от 15.02.2019 г., със становище, че са спазени изискванията на актовете на държавните органи, посочени в § 4 от ПЗР на ЗСПЗЗ и в настоящия случай са налице условията на § 4а, ал.5 от ПЗР на ЗСПЗЗ, което дава основание на наследниците на К. Маджаров да придобият право на собственост върху 700/775 кв.м ид.ч. от УПИ IX-97 в кв.11 по действащия ПУП-ПРЗ на в.з. Росенец, землище кв.  Крайморие, гр. Бургас, съответен на ПИ с идентификатор 07079.832.97, с площ 775 кв.м по одобрените КККР на гр. Бургас.
Разпоредбата на § 29 от ПЗР към ЗИД на ЗСПЗЗ, обн. ДВ бр.13 от 09.02.2007 г., указва, че когато в случаите на учредено право на ползване върху земеделски земи – общинска собственост, въз основа на актовете по § 4 от преходните и заключителните разпоредби на ЗСПЗЗ, стойността на земята не е заплатена, ползвателите, в едногодишен срок от влизането в сила на този закон, могат да поискат определянето на оценка съгласно чл.36, ал.3 от ЗСПЗЗ и да заплатят цената на земята в тримесечен срок от влизането в сила на оценката.
Според чл.36, ал.3 от ЗСПЗЗ, оценките на общинските земи, върху които е било учредено право на ползване въз основа на актовете, посочени в § 4 от ПЗР на ЗСПЗЗ, се определят с решение на общинския съвет по реда на Закона за общинската собственост. Определената от общинския съвет цена не може да бъде по-ниска от оценката, определена по реда на Наредбата по чл.36, ал.2 от ЗСПЗЗ.
С оглед на гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет–Бургас, като взех предвид решение от 15.02.2019 г. на комисията, назначена с моя Заповед № 2296/30.08.2016 г., което възприемам изцяло, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация и § 29 от ПЗР към ЗИД на ЗСПЗЗ, обн. ДВ бр.13 от 09.02.2007 г., във връзка с чл.36, ал.3 от ЗСПЗЗ, да вземе следното

РЕШЕНИЕ:

Определя оценката на 700/775 кв.м ид.ч. от УПИ IX-97 в кв.11 по действащия ПУП-ПРЗ на в.з. Росенец, землище кв. Крайморие, гр. Бургас, одобрен със Заповед № 136/21.02.1991 г. на Председателя на ИК на ОНС–гр. Бургас, целият с площ 775 кв.м, с отреждане „за вилно строителство“, при граници: север – УПИ VIII-96, изток – УПИ X-98, юг – улица, запад – улица, съответен на ПИ с идентификатор 07079.832.97, с площ 775 кв.м по КККР на гр. Бургас, одобрени със Заповед № 18-4736-15.06.2016 г. на Началника на СГКК–гр. Бургас, при съседи: 07079.832.98, 07079.832.96, 07079.832.186, за който има съставен Акт № 2023/27.01.2000 г. за частна общинска собственост, в размер на 647,50 лева (шестстотин четиридесет и седем лева и петдесет стотинки), без ДДС, изчислена по реда на Наредбата по чл.36, ал.2 от ЗСПЗЗ.
[bookmark: _GoBack]В тримесечен срок от влизане в сила на оценката, Ж.  Хайдутова и постоянен адрес:  *** и С. Маджаров и постоянен адрес: *** , да заплатят на Община Бургас определената цена на земята, ведно с дължимите данъци и такси.

Приложения: Акт № 2023/27.01.2000 г. за частна общинска собственост, Молба с вх.№ 94-К-67/15.06.1998 г.; Разрешително с изх.№ 75/15.04.1967 г. за предоставяне право за ползуване на земя, Разрешение за строеж № 173/13.10.1982 г., Комбинирана скица-извадка от ПУП-ПРЗ с изх.№ П-46/27.03.2018 г., издадена от Община Бургас; Скица на поземлен имот с изх.№ 15-122644-12.02.2019 г., издадена от СГКК–гр. Бургас, Удостоверение за наследници с изх.№ ЕД-281/06.02.2019 г., издадено от Община Бургас; Декларация по § 4д от ПЗР на ЗСПЗЗ, подписана на 27.09.2009 г. от наследници на К. Маджаров- 2 бр.; Протокол от 25.09.2009 г.; Опис на направените подобрения в имота; Протокол от 15.02.2019 г.; Експертна оценка за определяне стойността на имота по реда на Наредбата по чл.36, ал.2 от ЗСПЗЗ.


ДИМИТЪР НИКОЛОВ
Кмет на Община Бургас

image1.jpeg
150 9001
150 14001

BUREAU VERITAS





image2.png




